Se ciama tastasal cuela parte del masenado de mas-cio pi tenera che la vigneva butà su la gradela e dopo tastà par controlar che ghe fusse bastansa sal, ma anca pearo e altre spessie inte la malgama del salado. El nome el riva da lì. Altro discorso l'é cuelo del rixoto che se parecia butando insieme col desfrito de seola sta specie de pasta de salado tenera e consà e dopo cusinando el risoto; piato tipico pi che altro de Verona e zone intorno.